CELEX: 62014CN0121
Language: mt
Date: 2014-03-12 00:00:00
Title: Kawża C-121/14: Rikors ippreżentat fit- 12 ta’ Marzu 2014 – Ir-Renju Unit tal-Gran Brittanja u l-Irlanda ta’ Fuq vs Il-Parlament Ewropew u Il-Kunsill tal-Unjoni Ewropea

5.5.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 135/28
            
         Rikors ippreżentat fit-12 ta’ Marzu 2014 – Ir-Renju Unit tal-Gran Brittanja u l-Irlanda ta’ Fuq vs Il-Parlament Ewropew u Il-Kunsill tal-Unjoni Ewropea
   (Kawża C-121/14)
   2014/C 135/33
   Lingwa tal-kawża: l-Ingliż
   
      Partijiet
   
   
      Rikorrent: Ir-Renju Unit tal-Gran Brittanja u l-Irlanda ta’ Fuq (rappreżentanti: M. Holt, agent, D.J. Rhee, barrister)
   
      Konvenuti: Il-Parlament Ewropew u Il-Kunsill tal-Unjoni Ewropea
   
      Talbiet
   
   
               —
            
            
               tannulla l-Artikolu 29 tal-att ikkontestat, kif ukoll l-Anness II ta’ dan tal-aħħar, sa fejn id-dispożizzjonijiet tagħhom jestendu lil hinn minn Londra dak li kien il-kuritur Nru 2 fl-anness l-antik tar-Regolament (UE) Nru 913/2010 (bħalissa msejjaħ il-kuritur Baħar tat-Tramuntana – Mediterran) u
            
         
               —
            
            
               tikkundanna lill-Parlament Ewropew u lill-Kunsill tal-Unjoni Ewropea għall-ispejjeż.
            
         
      Motivi u argumenti prinċipali
   
   Id-dispożizzjonijiet tal-att ikkontestat imsemmija minn dan ir-rikors għall-annullament għandhom bħala effett li jemendaw ir-Regolament (UE) Nru 913/2010 tal-Parlament Ewropew u tal-Kunsill, tat-22 ta’ Settembru 2010, dwar netwerk ferrovjarju Ewropew għat-trasport ta’ merkanzija kompetittiv (1) b’tali mod li l-lista ta’ “kurituri inizjali tal-merkanzija” annessa ma’ dan ir-regolament hija ssostitwita b’lista ġdida ta’ dawn il-“kurituri inizjali tal-merkanzija” fl-Anness II tal-att ikkontestat.
   Wieħed mill-effetti ta’ din l-emenda huwa l-obbligu fuq ir-Renju Unit sabiex jipparteċipa għall-implementazzjoni ta’ kuritur ta’ merkanzija “Baħar tat-Tramuntana – Mediterran”, li jimplika l-obbligu li jiġi implementat sal-10 ta’ Novembru 2016 rotot bejn Londra u l-Istati Membri fuq il-kuritur u, sal-20 ta’ Novembru 2018, rotot minn Londres għal Glasgow, Edinburgh, Southampton u Felixstowe. Ir-Renju Unit ma tax il-kunsens tiegħu għal tali estensjoni tal-kuritur li inizjalment kien fir-Regolament (UE) Nru 913/2010.
   Ir-Renju Unit għaldaqstant ressaq it-talbiet imsemmija iktar ’il fuq għar-raġunijiet li ġejjin:
   
               a)
            
            
               L-estensjonijiet tal-“kurituri inizjali tal-merkanzija”, li jirriżultaw mill-Artikolu 29 tal-att ikkontestat, bil-għan li jitwettqu l-għanijiet tal-Artikolu 170 TFUE li jirrigwarda l-politika trans-Ewropea tat-trasport. Konsegwentement, peress li l-Artikoli 170 sa 172 TFUE jikkostitwixxu lex specialis għal tali miżuri, dawn tal-aħħar jistgħu jiġu adottati biss abbażi ta’, u skont, dawn id-dispożizzjonijiet.
            
         
               b)
            
            
               L-estensjonijiet tal-“kurituri inizjali tal-merkanzija”, li jirriżultaw mill-Artikolu 29 tal-att ikkontestat, (a) huma proġetti ta’ interess komuni (fis-sens tal-Artikolu 171(1) TFUE) u (b) jikkonċernaw it-territorju ta’ kull Stat Membru obbligat li jipparteċipa għall-implementazzjoni tagħhom. Fuq din il-bażi, l-estensjonijiet, sa fejn jirrigwardaw lir-Renju Unit, kienu ġew adottati bi ksur tar-rekwiżit għal kunsens tal-Istat Membru kkonċernat, rekwiżit li huwa pprovdut fl-Artikolu 172(2) TFUE.
            
         
               c)
            
            
               Id-dispożizzjonijiet tal-Anness II tal-att ikkontestat, li jeżiġu lir-Renju Unit jipparteċipa fl-implementazzjoni tal-kuritur tal-Baħar tat-Tramuntana – Mediterran fuq it-territorju tiegħu (i) lil hinn minn Londra (jiġifieri lejn Glasgow, Edinburgh, Felixstowe u Southampton) jew (ii) fi kwalunkwe miżura tkun xi tkun, huma separati mill-bqija ta’ dan l-anness. Barra minn hekk u fi kwalunkwe każ, l-Anness II kollu tal-att ikkontestat (kif ukoll tal-Artikolu 29 kollu) huwa distint u separat mill-bqija tar-regolament inkwistjoni.
            
         
      (1)  ĠU 2010, L 276, p. 22.